《同祝逊父叶叔明诸子登大云山》
明代·胡应麟

万井楼台夕照间，青烟明灭锁林峦。凭谁写寄中原客，一片关仝画里山。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。